Plantarum collectiones, quas lustraturus sum, licet species tantum 
paucas complectantur, publicationem tamen mereri mihi videntur. Herba- 
riorum enim laudatorum alterum V. Fuss, speculae astronomicae Kron- 
stadtensis director, in itinere secus fluvium Ob inferiorem anno 1881 
facto paravit, alterum autem anno 1876, in navis «Wssadnik» expedi- 
tione, ad fretum Behringianum Skalowski, nauta eruditionis studiosissimus, 
composuit. In ditione fluvio Ob adjacente Fuss plantas suas legit adfl. Tura 
prope Tjumen et in loco quodam 100 leucas rossicas infra illud oppidum 
sito, — dein ad ipsum fluvium Ob prope Ssamarowo, Malo-Atlymskoje, 
Kuschewatskoje, Beresow et Obdorsk, — denique in parte maxime australi 
sinus obensis, scilicet in insulis Machtaskije, Natschalni et Pui, ad caput 
Myss Shertwi et in littore «Pesski Karnilowa» dicto. Skalowski autem 
sinuum Sti. Laurentii, Mitschigmenskaja guba, Stae. Crucis et anadyrensis 
nec non insulae Arakamtschetschen vegetationem indagavit. Itaque Ska- 
lowski non solum alia terrae Tschuktschorum loca, quam Maydell, perlu- 
stravit, verum etiam species plures attulit, quae in Flora terrae Tschuk- 
tschorum anno 1879 in Actis Horti Petropolitani edita prorsus desiderantur. 
Pariter amicissimo Fuss contigit, ut disquisitionibus suis cognitionem 
nostram de stirpium nonnullarum distributione geographica per Sibiriam 
occidentalem aliquo modo promoveret. 
